स्कैबीज़ के कई सारे लक्षण और साइन मौजूद हैं। बहुत तेज खुजली होना, उनमें से सबसे कॉमन है। खुजली एक तरह के संवेदीकरण को दर्शाती है, जो एडल्ट फ़ीमेल माइट्स, उनके अंडे और उनके वेस्ट के प्रति एक तरह का एलर्जिक रिएक्शन होता है। ये खुजली रात में और भी तेज हो जाती है और इसमें संक्रमित हुए इंसान की नींद में खलल डालने की क्षमता होती है। खुजली के साथ, आपको एक रैश भी नजर आएगा। ये रैश भी माइट के लिए एलर्जिक रिएक्शन को दर्शाता है। रैश को एक पिंपल की तरह-आसपास सूजन और रेडनेस से डिस्क्राइब किया जा सकता है। माइट्स शरीर के कुछ खास हिस्सों में, त्वचा के अंदर घुसना पसंद करते हैं।  एडल्ट्स को जिन जगहों पर स्कैबीज़ से जुड़े हुए खुजली वाले रैश नजर आ सकते हैं, उनमें हाथ, खासतौर पर उँगलियों के बीच में, कलाई, कोहनी या घुटने में मुड़ने वाली त्वचा, बटक्स, कमर, पेनिस, निप्पल्स के आसपास की त्वचा, आर्मपिट, शोल्डर ब्लेड्स और ब्रेस्ट कॉमन हैं।  बच्चों में, संक्रमण की पहचान करने वाले सबसे कॉमन हिस्सों में, स्कैल्प, गर्दन, हाथ की हथेली और पैरों के पंजे शामिल हैं। जब आपको स्कैबीज़ होती है, कभी-कभी त्वचा पर छोटे-छोटे बिल भी नजर आते हैं। ये त्वचा के ऊपर छोटे उठे हुए और टूटे हुए ग्रे-व्हाइट या त्वचा कलर की लाइन की तरह नजर आते हैं। इनकी लंबाई आमतौर पर एक सेंटीमीटर या और ज्यादा होती है। क्योंकि ज़्यादातर लोगों को औसत संक्रमण के दौरान केवल 10 से 15 माइट्स ही होते हैं, इसलिए बिल को ढूंढ पाना मुश्किल हो सकता है। स्कैबीज़ से होने वाली जोरदार खुजली की वजह से, कभी-कभी त्वचा पर घाव जैसे हो जाते हैं। ये घाव इन्फेक्शन के हाइ रिस्क पर होते हैं, जो अक्सर स्कैबीज़ की एक बड़ी समस्या होती है। ऐसे घाव अक्सर स्टैफिलोकोकस ऑरियस (Staphylococcus aureus) या बीटा-हेमोलिटिक स्ट्रेप्टोकोकी (beta-hemolytic streptococci) जैसे बैक्टीरिया से संक्रमित होते हैं, जो त्वचा पर नजर आते हैं।  इस तरह के बैक्टीरिया से किडनी में सूजन और कभी-कभी सेप्सिस (sepsis) भी हो सकता है, जो ब्लड का एक जानलेवा इन्फेक्शन होता है।  इससे बचने के लिए, अपनी त्वचा के ऊपर नरमी से पेश आएँ और उसे स्क्रेच मत करें। अगर आप खुद को नहीं रोक पा रहे हैं, तो फिर हाँथों के ग्लव्स (mittens) पहनकर देखें या फिर खुद को अपनी त्वचा को डैमेज करने से बचाए रखने के लिए, अपनी फिंगरटिप्स पर बैंड-एड लपेट लें। अपने नेल्स को छोटा रखें। इन्फेक्शन के लक्षणों में बढ़ी हुई रेडनेस, सूजन, दर्द या घाव से पस या डिस्चार्ज होना शामिल है। अगर आपको लगता है, कि आपके रैश में इन्फेक्शन हुआ है, तो फौरन अपने डॉक्टर को कॉल करें। आपके डॉक्टर इन्फेक्शन को ट्रीट करने के लिए ओरल या टोपिकल एंटीबायोटिक प्रिस्क्राइब कर सकते हैं। स्कैबीज़ के ऐसे दूसरे प्रकार भी हैं, जिसके कुछ दूसरे ही तरह के लक्षण होते हैं। क्रस्टेड स्कैबीज़ (Crusted scabies), जिसे नार्वेजियन (Norwegian) स्कैबीज़ के नाम से भी जाना जाता है, ये संक्रमण का एक सीरियस फॉर्म होता है। इसे छोटे-छोटे छालों और शरीर के बड़े एरिया को कवर कर सकने लायक मोटी त्वचा की पपड़ी से जाना जाता है। क्रस्टेड स्कैबीज़ मुख्य रूप से कमजोर इम्यून सिस्टम वाले लोगों को हुआ करते हैं। बिगड़ा हुआ इम्यून रिस्पोंस माइट्स को अनियंत्रित रूप से फिर से बढ़ते रहने देता है, कुछ संक्रमणों में ये माइट्स साथ दो मिलियन तक पहुंच जाते हैं।  बिगड़े हुए इम्यून सिस्टम का एक और दुष्परिणाम ये भी होता है, कि खुजली और रैश कम गंभीर होंगे या फिर पूरी तरह से गायब ही रहेंगे। अगर आपकी उम्र ज्यादा है, इम्यून सिस्टम कमजोर है या फिर आपको HIV/AIDS, लिंफोमा (lymphoma) या ल्यूकेमिया है, तो आप क्रस्टेड स्कैबीज़ होने के ज्यादा खतरे में होंगे। इसके अलावा, अगर आपका ऑर्गन ट्रांप्लांट हुआ है और ऐसी कोई कंडीशन है, जो आपको खुजली या स्क्रेच करने से रोक सकती है, जैसे कि, स्पाइनल कॉर्ड इंजरी, लॉस ऑफ सेन्सेशन या मानसिक दुर्बलता (mental debility) है, तो भी इसका रिस्क ज्यादा रहता है।
راقب ظهور حكّة شديدة. تعرّف على الطفح الجلدي. انتبه لاختراق الجلد. انتبه لقرح الجلد. لاحظ تحوّل البشرة إلى قشرية.